Dat Brauen es bovvejärich (och ovverjeerish, boverjärrisch, oberjärich), wenn dorbeij am Eng dat junge Bier bovven drop schööne decke Schaum hätt. Dä hätt nix med dem Schoum ze dunn dä eijne shpääder vum Jlaaß odder bovve us dä Stang eruß esu lekker un frėsch aanlaach. Dä Schaum beijm Bräue es dunnkeler bes hellbrung un flokkish un rüsh jett hääfish. Hä weed affjeschöpp, do sin näämlish Aandeijle drin jewaahße vunn dä Bräuhääve die sich ööndlich vermeere deijt un wärm weed, wann se us dä aanfänglishe Zauß nor_em Ferrmeteere dat junge Bier määt.